9.9.1. Koguduse pastori kandidaat seatakse üles kandidaadi nõusolekul vanematekogu poolt, mis kiidetakse heaks praostide nõukogu ja piiskopi poolt, ning esitatakse täiskogu koosolekule kinnitamiseks     9.9.2. Pastor on koguduse vaimulik autoriteet ja juht, kes vastutab koos koguduse juhatuse ja vanematekoguga koguduse vaimuliku ja majandusliku tegevuse eest.    9.9.3. Pastor on automaatselt juhatuse liige ja vanematekogu juht.    9.9.4. Pastor  vastutab selle eest, et kogudus tegutseb vastavalt Piibli õpetusele, EKNK usutunnistusele, EKNK ja koguduse põhikirjale ja EKNK ning koguduse sisekorraeeskirjadele.    9.9.5. Pastor, kooskõlas koguduse juhatuse või vanematekogu otsusega esindab kogudust, tegutseb koguduse nimel suhetes kõigi riigi ja omavalitsusorganitega, välismaiste organisatsioonidega ning juriidiliste ja füüsiliste isikutega, sõlmib lepinguid, annab välja erivolitusi, avab finantsasutustes arveid ning omab erivolitusteta  allkirjaõigust.    9.9.6. Pastor viib läbi jumalateenistusi, laste õnnistamisi, ristimisi, laulatusi, matuseid, Issanda surma mälestamisi ja muid vaimulikke talitusi.    9.9.7. Pastor informeerib juhatust, vanematekogu, praosti ja praostide nõukogu oma teenistusega seotud küsimustes.    9.9.8. Pastor esitab teenistusega seotud kohustuslikke aruandeid nõuetekohaselt ja tähtaegselt.    9.9.9. Pastori muud ülesanded ja kohustused reguleeritakse EKNK ja koguduse  sisekorraeeskirjadega.    9.9.10. Pastor vabastatakse ametist omal soovil või koguduse täiskogu otsusega.